CELEX: 62011CN0127
Language: hu
Date: 2011-03-11 00:00:00
Title: C-127/11. sz. ügy: Az Arbeidshof te Antwerpen (Belgium) által 2011. március 11-én benyújtott előzetes döntéshozatal iránti kérelem — Aldegonda van den Booren kontra Rijksdienst voor Pensioenen

21.5.2011   
            
            
               HU
            
            
               Az Európai Unió Hivatalos Lapja
            
            
               C 152/15
            
         Az Arbeidshof te Antwerpen (Belgium) által 2011. március 11-én benyújtott előzetes döntéshozatal iránti kérelem — Aldegonda van den Booren kontra Rijksdienst voor Pensioenen
   (C-127/11. sz. ügy)
   2011/C 152/27
   Az eljárás nyelve: holland
   
      A kérdést előterjesztő bíróság
   
   Arbeidshof te Antwerpen
   
      Az alapeljárás felei
   
   
      Felperes: Aldegonda van den Booren
   
      Alperes: Rijksdienst voor Pensioenen
   
      Az előzetes döntéshozatalra előterjesztett kérdések
   
   
               1.
            
            
               Összeegyeztethető-e a közösségi joggal, pontosabban a szociális biztonsági rendszereknek a Közösségen belül mozgó munkavállalókra és családtagjaikra történő alkalmazásáról szóló 1408/71/EGK rendelet (1) 46a. cikkével a munkavállalói öregségi és túlélő hozzátartozói nyugdíjrendszer általános szabályainak megállapításáról szóló, 1967. december 21-i királyi rendelet 52. cikkének 1. §-a, amely alapján az általános öregségi biztosításról szóló, 1956. május 31-i törvény alapján folyósított öregségi nyugdíjnak a nők és férfiak közötti egyenlő bánásmódnak az 1985. március 28-i törvény általi bevezetése miatt végrehajtott emelésére tekintettel a túlélő hozzátartozói nyugdíj csökkentésére kerül sor?
            
         
               2.
            
            
               Összeegyeztethető-e a munkavállalói öregségi és túlélő hozzátartozói nyugdíjrendszer általános szabályainak megállapításáról szóló, 1967. december 21-i királyi rendelet 52. cikkének 1. §-a a közösségi joggal, pontosabban az Európai Közösséget létrehozó, 1957. március 25-i szerződés 10. és 39–42. cikkével, ha a hivatkozott nemzeti rendelkezést oly módon értelmezik, hogy az általános öregségi biztosításról szóló, 1956. május 31-i törvény alapján folyósított öregségi nyugdíj az e rendelkezés értelmében vett öregségi nyugdíjnak vagy az azt helyettesítő ellátásnak tekintendő, és összeegyeztethetetlenség esetén mellőzni kell-e a munkavállalói öregségi és túlélő hozzátartozói nyugdíjrendszer általános szabályainak megállapításáról szóló, 1967. december 21-i királyi rendelet 52. cikke 1. §-ának alkalmazását?
            
         
      (1)  HL L 149., 2. o.; magyar nyelvű különkiadás 5. fejezet, 1. kötet, 35. o.